ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(92) 429 τελικό 
Βρυξέλλες, 23 Νοεμβρίου 1992 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περί της δημιουργίας ενός κοινοτικού συστήματος 
ανταλλαγής πληροφοριών όσον αφορά ορισμένα προϊόντα 
που ενέχουν κινδύνους για την υγεία ή την ασφάλεια των καταναλωτών 
(υποβληθείσα από την Επιτροπή) 

- 2 -
ΠΕΡΙΛΗΨΗ 
Η πρόταση αποσκοπεί να επισπεύσει την εφαρμογή της ανταλλαγής 
πληροφοριών που αναφέρεται στο άρθρο 7 της οδηγίας 92/59/ΕΟΚ σχετικά με 
τη γενική ασφάλεια των προϊόντων, εγκαθιδρύοντας ένα κοινοτικό σύστημα 
ανταλλαγής πληροφοριών για τα καταναλωτικά προϊόντα που δεν τηρούν 
στους σχετικούς κοινοτικούς ή εθνικούς κανονισμούς και ενέχουν 
κινδύνους, οι οποίοι δεν είναι ωστόσο σοβαροί και άμεσοι, για την υγεία 
και την ασφάλεια των καταναλωτών, και δεν αποτελούν ακόμη αντικείμενο 
κάποιας ισοδύναμης υφιστάμενης διαδικασίας. 
- 3 -
ΑΙΤΙΟΛΟΓΙΚΗ ΕΚΘΕΣΗ 
1. Η εσωτερική αγορά που πρέπει να ολοκληρωθεί μέχρι την 31η 
Δεκεμβρίου 1992, περιλαμβάνει ένα χώρο χωρίς εσωτερικά σύνορα εντός 
του οποίου εξασφαλίζεται, σύμφωνα με τις διατάξεις της Συνθήκης, η 
ελεύθερη κυκλοφορία των εμπορευμάτων, των προσώπων, των υπηρεσιών 
και των κεφαλαίων. 
Η κατάργηση των εσοκτερικών συνόρων δεν συνεπάγεται με κανένα τρόπο 
την εξάλειψη, όσον αφορά τις εθνικές αρχές, κάθε δυνατότητας 
διενέργειας ελέγχων εντός της επικράτειας τους στο πλαίσιο της 
αποστολής που έχουν να επιτηρούν την αγορά, αλλά επιτείνει την 
αναγκαιότητα να προβλεφθούν μέτρα που θα επιτρέπουν στα κράτη μέλη 
και στην Επιτροπή να ανταλλάσσουν αντίστοιχα τις πληροφορίες τους 
σχετικά με τα προϊόντα που ενέχουν κινδύνους για την υγεία και την 
ασφάλεια των καταναλωτών και τα οποία δεν αποτελούν ακόμη 
αντικείμενο ενός ισοδύναμου συστήματος ανταλλαγής πληροφοριών σε 
κοινοτικό επίπεδο. 
2. Τέτοια μέτρα θα πρέπει, εν πάση περιπτώσει, να θεσπισθούν στη βάση 
της οδηγίας 92/59/ΕΟΚ σχετικά με την γενική ασφάλεια των προϊόντων 
(1) που τίθεται σε εφαρμογή την 29η Ιουνίου 1994-σύμφωνα με την 
οποία τα κράτη μέλη καλούνται να εγκαθιδρύσουν τις κατάλληλες 
υποδομές που θα τους επιτρέψουν να εξασφαλίσουν το σεβασμό της 
γενικής υποχρέωσης για ασφάλεια, ότι, δηλαδή, μόνο τα ασφαλή 
προϊόντα μπορούν να κυκλοφορούν στην κοινοτική αγορά. 
&' 
- 4 -
Επίσης, τα ev λόγω μέτρα πρέπει να καταρτισθούν έτσι που να μπορούν 
να εισαχθούν με φυσικό και λογικό τρόπο στο μελλοντικό σύστημα που 
προβλέπεται από την Οδηγία 92/59/EOK, και να συνιστούν έτσι μια 
απλή επίσπευση της διαδικασίας κοινοποίησης και ανταλλαγής 
πληροφοριών που αναφέρεται στο άρθρο 7 της ίδιας Οδηγίας, λόγω της 
κατάργησης των τεχνικών ελέγχων στα εσωτερικά σύνορα από την 1η 
Ιανουαρίου 1993. 
3. Η. επιβαλλόμενη λύση εμπνέεται σε μεγάλο βαθμό από το κοινοτικό 
σύστημα ταχείας ανταλλαγής πληροφοριών που έχει τεθεί σε λειτουργία 
από το 1984, και που αποτελεί ένα καλό παράδειγμα διαδικασίας η 
οποία αποσκοπεί στην πληροφόρηση των κρατών μελών σχετικά με τα 
επικίνδυνα προϊόντα που εντοπίζονται στην αγορά. 
Το σύστημα αυτό καταρτίστηκε σαν σύστημα προειδοποίησης μεταξύ των 
διοικήσεων των κρατών μελών και της Επιτροπής, όσον αφορά τα 
προϊόντα για τα οποία έχουν ληφθεί επείγοντα μέτρα λόγω του σοβαρού 
και άμεσου κινδύνου που παρουσιάζουν. Κάθε φορά που ένα κράτος 
μέλος αποφασίζει να λάβει επείγοντα μέτρα (νομικού ή διοικητικού 
χαρακτήρα) που αποβλέπουν να εμποδίσουν, να περιορίσουν ή να 
επιβάλουν ιδιαίτερους όρους για τη διάθεση στην αγορά ή για τη 
χρήση του συγκεκριμένου προϊόντος, το σημείο σύνδεσης του 
ενδιαφερομένου κράτους μέλους πληροφορεί αμέσως την Επιτροπή. Η 
Επιτροπή με τη σειρά της διαβιβάζει αμέσως τις πληροφορίες αυτές 
στους συνδέσμους των άλλων κρατών μελών. 
4. Δεδομένων των χαρακτηριστικών της και της λειτουργίας της, η δομή 
του σημερινού συστήματος ταχείας ανταλλαγής προτείνεται σαν 
παράδειγμα υποστήριξης του νέου συστήματος. Ωστόσο, το προτεινόμενο 
σύστημα περιλαμβάνει ορισμένες προσαρμογές του υπάρχοντος μοντέλου, 
έτσι ώστε να ληφθούν υπόψη διάφορες αναγκαιότητες που συνδέονται 
με ένα σύστημα πληροφοριών όσον αφορά τα μη τηρούντα τους 
κανονισμούς προϊόντα που ενέχουν κινδύνους για την υγεία και την 
ασφάλεια των καταναλωτών, χωρίς ωστόσο να εντάσσονται αυτά στην 
κατηγορία των προϊόντων που αντιπροσωπεύουν σοβαρό και άμεσο 
κίνδυνο, και στο βαθμό που τέτοιου είδους προϊόντα δεν αποτελούν 
ακόμη το αντικείμενο ισοδύναμων διαδικασιών πληροφόρησης, στο 
πλαίσιο άλλων κοινοτικών μέσων. 
- 5 -
Παράλληλα, χρειάζεται να διευκρινισθεί ότι η παρούσα πρόταση 
εγγράφεται μέσα σε ένα σύνολο μέτρων - που έχουν αναφερθεί ήδη από 
την Επιτροπή στην ανακοίνωση της της 17ης Νοεμβρίου 1992 (SEC 92) 
1085 τελικό) σχετικά με την "κατάργηση των συνοριακών ελέγχων στα 
εμπορεύματα, στα κεφάλαια και στις υπηρεσίες" και τα οποία μέτρα 
που αποσκοπούν στον καθορισμό ενός συνεκτικού και αποτελεσματικού 
πλαισίου για την ανίχνευση και τον προσδιορισμό των προϊόντων που 
είναι επικίνδυνα ή αντιπροσωπεύουν έναν κίνδυνο για την υγεία ή την 
ασφάλεια. Ετσι, το γενικότερο αυτό πλαίσιο περιλαμβάνει: 
- το κοινοτικό σύστημα ταχείας ανταλλαγής πληροφοριών σχετικά με 
τα προϊόντα που αντιπροσωπεύουν ένα σοβαρό και άμεσο κίνδυνο 
για την υγεία ή την ασφάλεια των καταναλωτών (απόφαση 
89/45/ΕΟΚ)· 
- την παρούσα πρόταση που συμπλήρωνε ι την προηγούμενη απόφαση από 
την άποψη ότι επιβάλλει ένα σύστημα ανταλλαγής πληροφοριών 
σχετικά με τα τ:ροϊόντα που ενέχουν κινδύνους για την υγεία και 
την ασφάλεια των καταναλωτών, χωρίς ωστόσο να αντιπροσωπεύουν 
έναν σοβαρό και άμεσο κίνδυνο, και στο βαθμό που τέτοιου είδους 
προϊόντα δεν αποτελούν ακόμη το αντικείμενο ισοδύναμων 
διαδικασιών πληροφόρησης, στο πλαίσιο άλλων κοινοτικών μέσων 
- μια σύσταση της Επιτροπής που καλεί τα κράτη μέλη να 
εγκαθιδρύσουν τις αναγκαίες υποδομές που θα επιτρέπουν τον 
εντοπισμό των επικίνδυνων προϊόντων στα εξωτερικά σύνορα. 
το σύστημα, γενικότερα, για τη διαχείριση των κοινών εξωτερικών 
συνόρων που περιλαμβάνει, κυρίως, τις οδηγίες σχετικά με τους 
κτηνιατρικούς και φυτοϋγιεινομικούς ελέγχους και ένα σχέδιο 
κανονισμού υπό προπαρασκευή που πρόκειται να προσφέρει στις 
τελωνειακές αρχές την κοινή νομική βάση που θα τους επιτρέπει 
να εντέλλονται την παρέμβαση των υπηρεσιών που είναι αρμόδιες 
για την επιτήρηση της αγοράς όσον αφορά την ασφάλεια των 
προϊόντων. 
- 6 -
Με βάση τα προηγούμενα, η παρέμβαση της Κοινότητας, όσον αφορά την 
παρούσα απόφαση, περιορίζεται έτσι σε ό,τι είναι αυστηρά αναγκαίο 
για την εγκαθίδρυση ενός συστήματος ανταλλαγής πληροφοριών που 
αποσκοπεί μόνο στην επίσπευση των μέτρων που πρέπει να ληφθούν σε 
εφαρμογή του άρθρου 7 της οδηγίας 92/59/EOK. 
- 7 -
ΠΡΟΤΑΣΗ 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περί της δημιουργίας ενός κοινοτικού συστήματος 
ανταλλαγής πληροφοριών όσον αφορά ορισμένα προϊόντα 
που ενέχουν κινδύνους για την υγεία ή την ασφάλεια των καταναλωτών 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
έχοντας υπόψη: 
τη Συνθήκη ίδρυσης της Ευρωπαϊκής Οικονομικής Κοινότητας και ιδίως το 
άρθρο 235, 
την πρόταση της Επιτροπής(*), 
τη γνώμη του Ευρωπαϊκού Κοινοβουλίου(^), 
εκτιμωντας: 
ότι, στο πλαίσιο της εσωτερικής αγοράς και ιδίως για να διαφυλαχθεί η 
λειτουργία της, τα κράτη μέλη και η Επιτροπή πρέπει να ενημερώνονται 
για τα μέτρα που περιορίζουν ή απαγορεύουν τη διάθεση προϊόντων στην 
αγορά ή την χρήση τους· 
ότι για το λόγο αυτό, η ισχύουσα κοινοτική νομοθεσία προβλέπει 
διαδικασίες γνωστοποίησης σε περίπτωση κινδύνου που απορρέει από τα 
προϊόντα που διέπονται από τη νομοθεσία αυτή, καθώς και διαδικασία 
ταχείας ανταλλαγής πληροφοριών σχετικά με καταναλωτικά προϊόντα σε 
περίπτωση σοβαρού και άμεσου κινδύνου· ότι, αντίθετα, καμία διαδικασία, 
με εξαίρεση τον κλάδο των τροφίμων, δεν επιτρέπει στα κράτη μέλη να 
πληφορούνται για την παρουσία προϊόντων που δεν συμβιβάζονται προς την 
κοινοτική ή εθνική νομοθεσία στην αγορά ενός κράτους μέλους και 
παρουσιάζουν κίνδυνο για την υγεία ή την ασφάλεια των καταναλωτών, 
χωρίς ωστόσο ο κίνδυνος να είναι σοβαρός και άμεσος· 
(1) ΕΕ C... της .... 
- 8 -
ότι η οδηγία 92/59/ΕΟΚ του Συμβουλίου της 29ης Ιουνίου 1992 για τη 
γενική ασφάλεια των προϊόντων(3) από τη στιγμή που θα τεθεί σε 
εφαρμογή, στις 29 Ιουνίου 1994, προβλέπει διαδικασία γνωστοποίησης που 
εφαρμόζεται γα ι τα προϊόντα τα οποία δεν αποτελούν αντικείμενο 
ισοδύναμης διαδικασίας που προβλέπεται από ειδικές κοινοτικές 
διάταξεις· 
ότι, η κατάργηση των ελέγχων στα ενδοκοινοτικά σύνορα επιβάλλει την 
επίσπευση ορισμένων μέτρων που πρέπει να ληφθούν κατ'εφαρμογή του 
άρθρου 7 της Οδηγίας 92/59/ΕΟΚ, ώστε τα κράτη μέλη και η Επιτροπή να 
διαθέτουν από την 1η Ιανουαρίου 1993, διαδικασία ανταλλαγής πληροφοριών 
όσον αφορά τα εν λόγω προϊόντα· 
ότι η διαδικασία αυτή εφαρμόζεται συνεπώς για κάθε καταναλωτικό προϊόν 
που δεν πληροί τους ισχύοντες γ ι'αυτό κανόνες και που ενέχει κινδύνους 
για την υγεία και την ασφάλεια των καταναλωτών, χωρίς ωστόσο οι 
κίνδυνοι αυτοί να είναι σοβαροί και άμεσοι, και σχετικά με το οποίο ένα 
κράτος μέλος έχει αποφασίσει να λάβει περιοριστικά μέτρα, εφόσον αυτό 
το προϊόν δεν αποτελεί το αντικείμενο ισοδύναμης κοινοτικής διαδικασίας 
γνωστοπο ίησης· 
ότι, με την απόφαση 89/45/EOK του Συμβουλίου<4), όπως τροποποιήθηκε με 
την απόφαση 90/352/ΕΟΚ<^), αναθεωρήθηκε ένα σύστημα προειδοποίησης που 
προβλέπει μια διαδικασία ταχείας ανταλλαγής πληροφοριών μεταξύ των 
κρατών και της Επιτροπής για τα καταναλωτικά προϊόντα που ενέχουν 
σοβαρούς και άμεσους κινδύνους- ότι για λόγους αποτελεσματικότητας, 
είναι σκόπιμη η δημιουργία ενός συστήματος πληροφόρησης σύμφωνα με τη 
δομή της προαναφερόμενης απόφασης με τις κατάλληλες προσαρμογές ως προς 
τον στόχο της παρούσας οδηγίας· 
(3) ΕΕ L 228, 11.08.1992. σ. 24 
(4) ΕΕ L 17, 21.01.1989, σ. 51 
(5) ΕΕ L 173. 06.07.1990, σ. 49 
- 9 -
ότι, στο πλαίσιο της διαδικασίας αυτής, πρέπει να προβλεφθεί η χρήση 
υποδείγματος ώστε να διευκρινίζεται η φύση γνωστοποιούμενων πληροφοριών 
στους αποδέκτες· 
ότι στην περίπτωση που διαπιστώνεται, μέσα στο πλαίσιο λειτουργίας της 
εσωτερικής αγοράς, ότι καταναλωτικά προϊόντα, εκ του γεγονότος ότι δεν 
τηρούν την εφαρμοσέα σ'αυτά νομοθεσία, ενέχουν κινδύνους για την υγεία 
και την ασφάλεια των καταναλωτών, πρέπει από τη στιγμή εκείνη να 
τίθεται σ'εφαρμογή ο μηχανισμός πληροφόρησης σε κοινοτικό επίπεδο, ώστε 
να παρέχεται η δυνατότητα να ληφθούν τα κατάλληλα μέτρα· 
ότι η παρούσα απόφαση αποτελεί συνοδευτικό μέτρο της κατάργησης των 
τεχνικών ελέγχων στα εσωτερικά σύνορα· ότι οι διατάξεις της παρούσας 
απόφασης, που ανταποκρίνονται σε άλλες υπάρχουσες διαδικασίες και 
εμπνέονται από εκείνες που προβλέπονται στο άρθρο 7 της οδηγίας 
92/59/ΕΟΚ, είναι αναγκαίες για τη διασφάλιση της ενδεικυόμενης 
ανταλλαγής πληροφοριών ότι αυτές περιορίζονται σε ό,τι είναι αυστηρά 
αναγκαίο από την άποψη αυτή. 
ότι για την εν λόγω ενέργεια δεν προβλέπονται στη συνθήκη άλλες 
εξουσίες εκτός από εκείνες του άρθρου 235 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
- 10 -
Αρθρο 1 
1. Η Επιτροπή ενημερώνεται από κάθε κράτος μέλος που αποφασίζει να 
λάβει μέτρα για να εμποδίσει, να περιορίσει ή να καθορίσει ιδιαίτερες 
προϋποθέσεις για τη διάθεση στην αγορά ή την χρήση στην επικράτεια του 
ενός προϊόντος ή μιας παρτίδας προϊόντων, εξαιτίας της μη συμμόρφωσης 
τους με τους κοινοτικούς ή εθνικούς εφαρμοστέους κανόνες και επειδή 
ενέχουν κινδύνους για την υγεία ή την ασφάλεια των καταναλωτών, όταν 
χρησιμοποιούνται κάτω από κανονικές και προβλεπτέες συνθήκες. Εάν είναι 
δυνατόν, ζητείται προηγουμένως η γνώμη του παραγωγού, διανομέα ή 
εισαγωγέα του προϊόντος ή παρτίδας προϊόντων. 
Το πρώτο εδάφιο δεν εφαρμόζεται αν τα μέτρα σχετίζονται με ένα 
περιστατικό τοπικού χαρακτήρα και οπωσδήποτε περιορισμένο στην 
επικράτεια του ενδιαφερόμενου κράτους μέλους. 
2. Οι πληροφορίες που αφορούν το προϊόν ή κάποια παρτίδα προϊόντων που 
αναφέρονται στην παράγραφο 1 παρέχονται σύμφωνα με το υπόδειγμα που 
περιλαμβάνεται στο παράρτημα 1 και διαβιβάζονται στην Επιτροπή σύμφωνα 
με τη διαδικασία που προβλέπει το παράρτημα 2. 
3. Μόλις λάβει τις πληροφορίες, η Επιτροπή επαληθεύει την τήρηση των 
διατάξεων της παρούσας απόφασης και τις διαβιβάζει στις αρμόδιες αρχές 
των άλλων κρατών μελών. 
- 11 -
Αρθρο 2 
Η παρούσα απόφαση εφαρμόζεται σε όλα τα προϊόντα που προορίζονται για 
καταναλωτική χρήση, εκτός από : 
α) τα προϊόντα που προορίζονται αποκλειστικά για επαγγελματική χρήση· 
β) τα προϊόντα που, στο πλαίσιο άλλων κοινοτικών πράξεων, αποτελούν 
αντικείμενο ισοδύναμων διαδικασιών. 
Αρθρο 3 
Κάθε κράτος μέλος υποδεικνύει στην Επιτροπή μία ή περισσότερες εθνικές 
αρχές επιφορτισμένες με τη διαβίβαση ή τη λήψη των πληροφοριών που 
αναφέρονται στο άρθρο 1. Μόλις ενημερωθεί, η Επιτροπή διαβιβάζει την 
πληροφορία στις αρμόδιες αρχές των άλλων κρατών μελών. 
Αρθρο 4 
Στις περιπτώσεις που κάτι τέτοιο δικαιολογείται και εάν η αρμόδια αρχή 
του κράτους μέλους που διαβιβάζει πληροφορίες δυνάμει της παρούσας 
απόφασης το ζητήσει, οι πληροφορίες αυτές θεωρούνται εμπιστευτικές. 
- 12 -
Αρθρο 5 
Η παρούσα απόφαση εφαρμόζεται μέχρι την 29η Ιουνίου 1994 
Αρθρο 6 
Η παρούσα απόφαση απευθύνεται στα κράτη μέλη, 
Βρυξέλλες, Για το Συμβούλιο 
Ο Πρόεδρος 
-13-
Παράρτημα 1 
ΚΟΙΝΟΤΙΚΟ ΣΥΣΤΗΜΑ ΑΝΤΑΛΛΑΓΗΣ ΠΛΗΡΟΦΟΡΙΩΝ 
ΕΦΑΡΜΟΓΗ ΤΗΣ ΑΠΟΦΑΣΗΣ 92/.../ΕΟΚ 
1. Γνωστοποιούν κράτος μέλος 
(Ονοματεπώνυμο και διεύθυνση του ατόμου στο οποίο μπορεί να 
απευθυνθεί κανείς για συμπληρωματικές πληροφορίες) 
-14-
2. Ημερομηνία γνωστοποίησης 
3. Κατηγορία προϊόντων 
4. Περιγραφή του προϊόντος, 
της συσκευασίας του(7)(8) 
και της επισήμανσης του 
Ονομασ ία του'προϊόντος : 
Μάρκα: 
(7) Πρέπει να περιλαμβάνονται επαρκείς λεπτομέρειες για τη σαφή 
αναγνώριση του προϊόντος (κυρίως υλικά κατασκευής, χρώματα, διαστάσεις) 
(8) Πρέπει να αναφέρονται οι αριθμοί του μοντέλου και άλλες ενδείΕειο 
-15-
5· Πληροφορίες σχετικά με 
τον κατασκευαστή 
Επωνυμία: 
Διεύθυνση: 
6. Πληροφορίες σχετικά με 
τον εισαγωγέα 
Επωνυμία: 
Διεύθυνση: 
7. Πληροφορίες σχετικά με 
το διανομέα 
Επωνυμία: 
Διεύθυνση: 
-16-
8. Χώρα προέλευσης; 
9. Πού βρέθηκε το προϊόν; 
9α. Προσδιορίστε: Σε 
έμπορο 
λιανικής χονδρέμπορο αλλού 
10. Φύση του κινδύνου 
Προσδιορίστε τον κίνδυνο 
και τις ενδεχόμενες προ­
διαγραφές που δεν τηρεί 
το προϊόν. Συμπεριλάβετε 
τυχόν λεπτομέρειες και 
ενδεχόμενα αποτελέσματα 
δοκιμών που πραγματοποιή­
θηκαν για το προϊόν και 
τα ατυχήματα που τυχόν 
συνέβησαν 
-17-
11. Λεπτομέρειες σχετικά 
με τα μέτρα που 
ελήφθησαν 
(να περιληφθούν το πεδίο 
εφαρμογής και η έναρξη 
της ισχύος) 
-18-
12. Συμπληρωματικές πληροφορίες 
(ιδίως αν τα προϊόντα 
πωλούνται σε άλλα κράτη 
μέλη) 
-19-
Παράρτημα 2 
Διαδικασία διαβίβασης 
Οι γνωστοποιήσεις που πρέπει να διαβιβάζονται από τα κράτη μέλη και 
αφορούν προϊόντα τα οποία πληρούν τις προϋποθέσεις που προβλέπει το 
άρθρο 1 της παρούσας απόφασης, αποστέλλονται με φαξ ή τέλεξ στην 
ακόλουθη διεύθυνση: 
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Υπηρεσία "Πολιτική για τους καταναλωτές" 
Τμήμα 3 - Γενική ασφάλεια προϊόντων και υπηρεσιών 
200, Rue de la Loi 
1049, ΒΡΥΞΕΛΛΕΣ 
Αριθ. φαξ: (32) 2 296.43.23 
Αριθ. τέλεξ: COMEU Β 21877 

- 20 -
ISSN 0254-1483 
COM(92)429 τελικό 
ΕΓΓΡΑΦΑ 
GR ίο 
Apifl. καταλόγου : CB-CO-92-447-GR-C 
ISBN 92-77-48113-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg